Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi ympäristöalan rahoitusvälineestä (LIFE+) /* KOM/2006/0355 lopull. - COD 2004/0218 */





[pic] | EUROOPAN YHTEISÖJEN KOMISSIO | Bryssel 28.6.2006 KOM(2006) 355 lopullinen 2004/0218 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta euroopan parlamentin ja neuvoston asetuksen antamiseksi ympäristöalan rahoitusvälineestä (LIFE+) 2004/0218 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta euroopan parlamentin ja neuvoston asetuksen antamiseksi ympäristöalan rahoitusvälineestä (LIFE+) 1. TAUSTAA - Komissio teki 29. syyskuuta 2004 ehdotuksen Euroopan parlamentin ja neuvoston asetukseksi ympäristöalan rahoitusvälineestä (LIFE+)[1]. Asetus annetaan EY:n perustamissopimuksen 251 artiklan mukaisella yhteispäätösmenettelyllä. - Alueiden komitea ja Euroopan talous- ja sosiaalikomitea antoivat lausuntonsa huhtikuussa 2005. - Euroopan parlamentti antoi lausuntonsa ensimmäisessä käsittelyssä 7. heinäkuuta 2005. - Neuvosto pääsi ehdotuksesta osittaiseen poliittiseen yhteisymmärrykseen 2. joulukuuta 2005. - Komissio antoi muutetun ehdotuksen 24. toukokuuta 2006[2]. - Neuvosto vahvisti yhteisen kantansa 27. kesäkuuta 2006. 2. KOMISSION EHDOTUKSEN TAVOITE Ehdotettu asetus on yksi useista vuosien 2007–2013 rahoituskehykseen liittyvistä säädöksistä mutta ainoa nimenomaan ympäristöön liittyvä ehdotus. Sen tavoitteena on: - antaa yhteisön tasolla erityistukea toimenpiteille ja hankkeille, jotka tuovat eurooppalaista lisäarvoa yhteisön ympäristöpolitiikan ja ympäristölainsäädännön täytäntöönpanoon, ajantasaistamiseen ja kehittämiseen, erityisesti ympäristöä koskevan kuudennen toimintaohjelman täytäntöönpanoon (ympäristönsuojelua edistäville investoinneille ja hallintotoimenpiteille myönnettäisiin yleensä rahoitusta yhteisön muista rahoitusvälineistä), ja - korvata useita voimassa olevia ohjelmia (tosin joitakin tämänhetkisen LIFE-ohjelman osista sisällytettäisiin muihin rahoitusvälineisiin). Tämän yhdennetyn lähestymistavan tavoitteena on lisätä yhteisrahoitusmahdollisuuksia, edistää yhteisiin toimintolinjoihin perustuvan politiikan laatimista ja mahdollistaa se, että rahoitus vastaa paremmin kansallisia ja alueellisia painopisteitä. 3. YHTEISTÄ KANTAA KOSKEVAT HUOMIOT 3.1. Yleiset huomiot Täysistunnossaan 7. heinäkuuta 2005 Euroopan parlamentti hyväksyi 37 tarkistusta (sekä yhden tarkistuksen osittain) 44 ehdotetusta tarkistuksesta. Komissio hyväksyi näistä 37 tarkistuksesta (ja yhdestä osittaisesta tarkistuksesta) periaatteessa tai osittain neljä, koska ne selvensivät tai paransivat alkuperäistä ehdotusta. Yhteisellä kannalla muutetaan komission ehdotusta seuraavasti: - lisätään luontoa ja biologista monimuotoisuutta koskeva osa-alue, - määritetään selkeämmin eurooppalainen lisäarvo, - selvennetään jäsenvaltioiden, kansallisten toimistojen ja komission rooleja ohjelman suunnittelussa ja toteuttamisvälineissä sekä - esitetään ohjelman talousarvio. 3.2. Yksityiskohtaiset huomiot Komissio on voinut neuvoston työskentelyn ja erityisesti 2. joulukuuta 2005 tehtyyn osittaiseen poliittiseen yhteisymmärrykseen perustuvien päätelmien johdosta hyväksyä useampia tarkistuksia joko sellaisenaan tai periaatteessa. 3.2.1. Komission hyväksymät parlamentin tarkistukset, jotka on sisällytetty kokonaan, osittain tai periaatteessa yhteiseen kantaan Seuraavat tarkistukset on hyväksytty kokonaan tai osittain: - tarkistukset 12, 15 (osittain), 34 ja 42, koska yhteiseen kantaan on sisällytetty 3 artiklan muotoilu tukikelpoisuusvaatimusten ja erityisesti eurooppalaista lisäarvoa koskevien vaatimusten osalta sekä luontoa ja biologista monimuotoisuutta koskeva osa-alue, - tarkistus 26, jossa otetaan huomioon luontoa ja biologista monimuotoisuutta koskeva osa, sekä tarkistus 44, sillä komission ehdotuksen liite 2 on poistettu, - 5 artikla on johdonmukainen tarkistuksen 34 kanssa, koska siinä vahvistetaan yhteisrahoituksen enimmäisosuus, ja osittain johdonmukainen tarkistuksen 13 kanssa, koska sallitaan korkeampi yhteisrahoitusosuus tietyille luontohankkeille, - yhteiseen kantaan on sisällytetty täydentävyys (10 artikla) ja siinä otetaan siten huomioon tarkistuksen 23 tavoite. Tarkistus 27 otetaan huomioon komission suorittaman seurannan osalta, - tarkistus 36 kansalaisjärjestöjen rahoituksen osalta, koska EU:n tasolla on edelleen tarpeen myöntää rahoitusta tietyille kansalaisjärjestöille, - tarkistus 14, koska 6 artiklan perusteella on selvää, että LIFE+-ohjelmasta voidaan rahoittaa kansainvälisiä toimenpiteitä, ja tarkistus 16, jossa annetaan jäsenvaltioille joustavuutta ottaa huomioon kansalliset ja alueelliset painopisteet, - tarkistus 29, joka on yleisesti johdonmukainen ehdotuksen kanssa ja jossa varmistetaan, että kaikki tärkeimmät päätökset tehdään komiteamenettelyä noudattaen, - validointi ja seuranta sisällytetään asetukseen tarkistuksilla 19, 32 ja 33, - tarkistukset 9 ja 24 sisällytetään luonnosasetuksen johdanto-osaan. 3.2.2. Parlamentin tarkistukset, joita komissio ja neuvosto eivät hyväksy ja joita ei ole sisällytetty yhteiseen kantaan Seuraavia tarkistuksia ei ole sisällytetty kokonaan eikä osittain: - tarkistus 43 parlamentin ehdottaman määrärahojen lisäyksen osalta, koska nykyiset määrärahat ovat osa sovittua rahoituskehystä; - tarkistus 21, koska mahdollisten tuensaajien luettelo voi osoittautua liian rajoittavaksi ja ohjelman on oltava mahdollisimman joustava; - tarkistus 15 (osittain), 17, 18 ja 37 (osittain), koska yhteispäätösmenettely monivuotisen ohjelman osalta veisi liikaa aikaa; - tarkistus 28, 30 ja 31, koska ne eivät noudata päätöksessä 1999/468/EY säädettyjä menettelyjä; - tarkistus 20, koska komissio ei voi varmistaa uusien työpaikkojen luomista; - tarkistukset 1–8, koska kyseessä olevat johdanto-osan kappaleet eivät enää ole tarpeen tekstin perustelemiseksi; - tarkistus 11 asetuksen yleisen tavoitteen osalta. 4. PÄÄTELMÄT Neuvoston tekemät muutokset auttavat selventämään komission ehdotusta, erityisesti koska nyt määritellään selkeämmin eurooppalainen lisäarvo ja selvennetään jäsenvaltioiden, kansallisten toimistojen ja komission rooleja ohjelman suunnittelussa ja sen toteuttamisessa. Komissio tukee tämän vuoksi yhteistä kantaa, joka vahvistettiin määräenemmistöllä 27. kesäkuuta 2006. Komissio panee lisäksi merkille neuvoston julistuksen, joka koskee ohjelman talousarvion muuttamista toisen käsittelyn aikana. [1] KOM(2004) 621 lopullinen (2004/0218(COD)). [2] KOM(2006) 239 lopullinen.